
REFERAT

Privind acordarea de inlesniri la plata obligatiilor bugetare datorate bugetului local de catre S.C. RADIO VEST S.R.L.

In evidentele Serviciului Colectare si Executare Silita – Persoane Juridice se afla cererea nr.EC1X3013712/29.11.2003 prin care SC RADIO VEST S.R.L. solicita esalonarea la plata pe o perioada de 24 de luni cu termen de gratie de 6 luni incluse, a obligatiilor bugetare restante la data de 31.12.2001 cu dobanzile si penalitatile de intarziere aferente calculate de la 09.04.2002 pana la 29.11.2003, esalonarea debitului aferent perioadei 01.01.2002-31.01.2003 si a dobanzilor si a penalitatilor de intarziere aferente  , esalonarea la plata a penalitatii pentru stopaj la sursa (10%), precum si scutirea la plata a dobanzilor si penalitatilor de intarziere aferente debitelor scadente la 31.12.2001 calculate pana la 08.04.2002. Inlesnirile la plata a obligatiilor amintite mai sus sunt solicitate in baza prevederilor art.12 si art.26 din OUG nr.40/2002 privind recuperarea arieratelor bugetare.

Societatea se obliga, potrivit cererii depuse la documentatie, conform art.12 din OUG nr.40/2002, ca pana la data aprobarii cererii sa achite 30% din obligatiile bugetare restante la 31.12.2001, in suma de 65.958.929 lei,  beneficiind in acest  caz de esalonarea diferentei de 70% reprezentand 153.904.169 lei si scutirea de la plata dobanzilor si penalitatilor de intarziere aferente acestora si calculate pana in 08.04.2002.

Potrivit art.26 din OUG nr.40/2002, pentru obligatiile bugetare reprezentand impozite si taxe datorate si neachitate la scadenta de debitori dupa data de 01.01.2002 se acorda numai esalonare sau amanare la plata. In baza prevederilor amintite, societatea solicita esalonarea debitelor aferente anului 2002 si 2003, a dobanzilor si penalitatilor de intarziere aferente acestora.

In urma analizarii documentatiei necesare pentru intocmirea punctajului final, potrivit legii, S.C. RADIO VEST S.R.L. a obtinut peste 14 puncte conform referatului privind calculul punctajului final in vederea acordarii inlesnirilor la plata obligatiilor la bugetul local restante la 31.12.2001 pe care il anexam, prin urmare societatea beneficiaza de inlesnirile la plata reglementate si prevazute de OUG nr.40/2002 privind recuperarea arieratelor bugetare si HG nr.794/2002 pentru aprobarea Normelor Metodologice privind procedura si competentele de acordare a inlesnirilor la plata impozitelor, taxelor si altor venituri ale bugetelor locale.

Avand in vedere cele prezentate mai sus,

P R O P U N E M :

1. Esalonarea la plata a sumei totale de 153.904.169 lei reprezentand impozite si taxe locale restante la 31.12.2001.

2. Scutirea la plata a dobanzilor si penalitatilor de intarziere aferente debitelor restante la 31.12.2001 datorate bugetului local si calculate pana la data de 08.04.2002 in suma totala de 159.187.608 lei.

3. Esalonarea la plata a sumei totale de 53.966.347 lei reprezentand impozite si taxe aferente perioadei 01.01.2002-31.01.2003.

4. Esalonarea la plata a dobanzilor aferente debitelor restante si curente in suma totala de 113.764.600 lei si a penalitatilor de intarziere in suma de 26.541.334 lei, precum si a penalitatii pentru stopaj la sursa (10%) in suma de 28.059.849.

5. Esalonarea se acorda pe o perioada de 24 de luni cu termen de gratie de 6 luni incluse.

6. Conditiile care trebuie indeplinite pentru mentinerea valabilitatii inlesnirii si graficele de esalonare vor fi stabilite printr-o conventie, dupa intrarea in vigoare a prezentei hotarari.

7. Nerespectarea prevederilor conventiei, respectiv a termenelor de plata si a conditiilor in care s-au acordat inlesnirile la plata atrage anularea acestora si inceperea imediata a executarii silite pentru intreaga suma neplatita si obligatia de plata a majorarilor de intarziere si a penalitatilor calculate de la data la care termenele si conditiile nu au fost respectate.

